== Plesner og Louis Vuitton ==
I april 2010 blev hun sagsøgt af [[Louis Vuitton]] og blev pålagt dagbøder på 37.000 kroner for at vise sit omdiskuterede maleri [[Darfurnica]]. Grunden til sagen er en lille afrikansk dreng midt i billedet, som bærer en Louis Vuitton-taske. Drengen er nøgen og underernæret. Modegiganten mente, at de juridiske regler om logoprodukter var brudt, og selve retssagen vakte stor international opmærksomhed. Flere kunstnere og kendte støttede Nadia Plesner, da de mente, at sagen også drejede sig om kunstnerisk ytringsfrihed og retten til at gøre verdenen opmærksom på internationale problemer på en kunstnerisk måde. Forud for retssagen lå også en tidligere konflikt fra 2008 mellem Nadia Plesner og Louis Vuitton, som drejede sig om en kunstnerisk kampagne ved navn Simple Living. I 2011 frikendte den nederlandske domstol Nadia Plesner. 
Maleriet er 32 kvadratmeter og er Plesners tolkning af [[Pablo Picasso]]s ''[[Guernica (maleri)|Guernica]]'' fra 1937.<ref>{{Cite web |url=http://www.webkomplet.eu/nadia_plesner |title=http://www.webkomplet.eu/nadia_plesner |access-date= 8. maj 2011 |archive-date=20. november 2018 |archive-url=https://web.archive.org/web/20181120074819/http://www.webkomplet.eu/nadia_plesner/ |url-status=dead }}</ref> I 2011 blev Darfurnica købt af Herning Gymnasium for ca. 250.000 kr.
Levende_personer Personbillede_savnes Kunst Maleri